**Ата-аналарға ақыл кеңес**.

**Егер балаңыз сылбыр болса!**

Балаңыз қандай болса да сол бетінше қабылдап жақсы көріңіз.

Балаңызды асықтырмаңыз, оған деген көз қарасыңыз, қарым- қатынасыңыз барлығы сөзіңізге сай келсін.

Шыдамды болыңыз. Сылбыр балалармен жұмыс өте қиын және  ұстамдылықты талап етеді. Дауыс көтермеңіз.

Балаға ешқашан «УАҚЫТҚА» жұмыс жасатпаңыз. Уақыт сылбыр балаға кері әсер береді.

Өз күшіңізбен жалпы сенімділігіңізді арттырыңыз.

Есіңізде ұстаңыз, бұндай балаға «ДАЙЫНДЫҚҚА» уақыт керек.

Алдын ала кішкене жылдамдатуын ескертіп жағдай туғызып отырыңыз.

Өзіңізбен бірігіп жұмыс жасауға қызықтырыңыз сонда барып бала өзінің іс әрекет козғалысын басқа балалармен бірігіп жасауға тырысады.

Күн тәртібінің сақталуын қатаң қадағалаңыз.

Бала уақытты сезінуін қадағалаңыз.

Баланы дене шынықтыруы мен ырғақты сабақтарға қызығушылығын арттырыңыз.

Баланың іс әрекет кезінде үлкен көңіл аударып зейін қойып қараңыз.

**Егер баланың бойын үрей билеп қорқыныш сезінсе**

Балаңыз қандай болса сол бетінде қабылдап, оның өзгеруіне мүмкіндік беріңіз.

Сіздің балаңыз сабырлық пен мейірімділікті үнемі сезінуі керек.

Үрейлі эмоцияға беріле бермей болып жатқан жағдайлардың барлығына «жылы көз қараста» қарап, туындаған мәселеге зер  салып баланы дұрыс тыңдап отыру қажет.

Қорқыныш пен үрейіне түсіністікпен қараңыз; күлуші болмаңыз, күшпен қорқынышын жоя алмайсыз.

Шыдамды болыңыз. Егер ештеңе көмектеспесе балаға өзімен қатарлас құрбылас ретінде қатынасыңыз.

Баланы қоршаған мазасыздандыратын және тітіркендіретін адамдардан аулақ ұстаңыз.

Балаға қорқынышты үрей тудыратын оқиғаларды әңгімелерді кешке түгілі күндіз де айтушы болмаңыз. Газет журналдағы күнделікті болып жатқан жан түршігерлік мақалаларды оқып бермеңіз. Қорқынышты кинофильмдерді көрсетпеуге тырысыңыз.

Баланы басқадай көңіл көтерілетін іспен шұғылдануын қадағалап отырыңыз.

Алдын-ала болатын жағдайды баламен ойнап көріңіз. Қоздыратын үрейдің неден, неге, себебін анықтап жан-жақты түсініп балаға түсіндіре білу керек.

Шыдамды болыңыз, лезде қортынды шықпайды, сіз үшін өте қиынға түседі.

Егер балада қорқынышты үрей қайтпай қойса ондай жағдайда мамандарға барыңыз.

**Егер балаңыз агрессивті болса**

Балаңыз қандай болмасаба сол қалпында жақсы көріңіз.

Жақындарының арасында агрессивті түрдегі адамдардан алыс ұстағаныңыз дұрыс болады. Бала жамандықты тез үйренеді, және соны қайталағысы келеді де тұрады.

Баладан талап ете отырып, өз қалауыңызды емес балаңыздың мүмкіндігін де қараңыз.

Балаңызды үлкендермен құрбыларының арасында дұрыс қарым-қатынаста болуын үйретіңіз.

Баланың ой-өрісін дамытыңыз.

Баланың сізбен біріккен еңбегін қадағалап орындалуына көңіл бөліңіз.

Баланың агрессивтігін елемеңіз, және қоршаған ортаның назарын аудармаңыз.

Баланың іс-әрекетіне қатаң тыйым салыңыз. Не себепті назарлық білдіруін түсініп оны жоюға тырысыңыз.

**Агрессивтілікпен күресу үшін:**

Шыдамдылық. Бұл ең үлкен жауапкершілік ата-анаға жүктеледі.

Түсіндіру. Балаға қысқа әрі нұсқа түсіндіру керек. Оның мінез- құлқы іс-әрекетінің дұрыс емес екендігін.

Назар аудару. Баланың назарын неғұрлым өзінің жан дүниесі қалайтын, қызығушылығы бар іспен айналысуын қадағалаңыз.

Асықтырмау. Баланы жазалауға асықпаңыз. Жасаған ісінің  қайталануын тосыңыз.

Марапаттау. Баланың жасаған жақсы іс-әрекетін мақтап отырыңыз, онда тағы қайталап мақтау үшін тағыда жақсы іс- әрекет жасауға тырысады. Істеген әр жақсы іс-әрекетіне көңіл  бөліп отырыңыз.

 **Егер бала өтірік айтқыш суайт болса**

Балаңыз қандай болса да сол бетінше жетістіктері мен жетіспеушіліктері менде жақсы көріңіз.

 Балаңыз өтірік айтпасын десеңіз ең бірінші өзіңіз өтірік айтпаңыз. Балаңыз түсінуі керек сіздің өтірікті қабылдамайтыныңызды, тіпті үндемей қалудың өзі сіз үшін  өтірік айтқанмен бірдей екенін білу.

Сізбен бірге болғанын сезінген бала өзін жақсы сезінеді. Және өтірік айтуын тежей бастайды.

 Балаңызды жиі мақтаңыз, жақсы қылықтары үшін марапаттаңыз.

Егер балаңыздың өтірік айтып тұрғанына сенімді болсаңыз балаңызды ашық сөйлесуге шақырыңыз, өтірік айтуының себебін   анықтаңыз.

 Өтірік айтудың себебі келесі мәселелерден туындауы мүмкін:

 Мадақтаудың жетіспеушілігінен немесе үлкендердің махаббатының таршылығынан.

Өз кінәсін жасыру кезінде.

Жазадан құтылу кезінде.

 Өтірік айтып үйреніп қалғандықтан.

 Өтірік айтқанының кінәсін тапсаңыз балаңызға өтірік айту себебіңіздің мәселесін шешуге рұқсат беріңіз.

Егер балаңыз өтірік айтқанын өзі мойындаса онда балаға  ұрыспаңыз қайта балаңыз өзін-өзі бағаласын

 Өз қолыңыздан келгенінің барлығын жасаңыз, тек балаңыз өзін-өзі бағалауы төмен көрсеткіш бермесін.

**Егер балаңыздың есте сақтау қабілеті төмен болса**

Балаға ұзақ есте сақтауға, алдына мақсат қоюды үйретіңіз.

Сабаққа дайындық кезінде жұмыс тәсірдері: қысқаша жазба, есту арқылы есте сақтау, жүйелі, диаграмма, графика, сурет түрінде қолдану және тағы басқа.

Мәтінді жақсы есте сақтау үшін ең бірінші дауыстап оқыту керек.

Бала оқығанын мазмұндап айтып берсе жақсы есте сақтайды.

Бала оқып отырған кезінде есте сақтау керек екендігін түсіндіру керек.

Есте сақтау кезінде маңызды есте сақтаса, жақсы есте сақталынып және ұзақ уақыт есінде жүреді.

Бір күнде жеті сағат оқығаннан, бір сағаттан жеті күн  оқыған тиімді.

Материалдарды оқу үшін белгілі бір тәртіп уақытына үйренген жөн. Кешке жатар алдында оқып жаттағанын қайталаған дұрыс.

**Егер балаңыз ұялшақ болса**

Балаңызды жақсы көріңіз.

Ұялшақ баламен мейірімді сөйлесіңіз. Ұялтпауға тырысыңыз.

Ұялшақ баланы жиі мақтап отырыңыз. Білімі мен қабілетін ғана емес сонымен бірге сезімталдылығы мен сезімін қоса мақтаңыз.

Ол сізден көмек сұрай алмағандықтан сіз әрдайым балаңыздан көмек сұрап отырыңыз.

Алдын-ала болатын жағдайды, баладан не қажет екендігін түсіндіріп айту керек.

Бала қате кетіреберсін. Есіңізде болсын бала қателесуден ұялшақтайды. Сіздер оған күлмеңіздер, ұрыспаңыздар.

Балаңыздың жақсы жақтарын өзін бағалай білуін үйретіңіз.Мақтауды қабылдауды үйретіңіз.

 Балаңыздың баяу әрекетіне талап қойып ұрыспаңыз.

 Есіңізде ұстаңыз ұялшақ бала бәр жағдайда бірдей қабылдап,күтпеген өқиғалар оған тіпті ауыр тиеді.

Баланы жиі құшақтап,сүйіп, сипап отырыңыз. Сіздің бұлай жасағаныңыз баланы өзін қалыптастырып емдеуге, тыныштандыруға көмектеседі.

  Баланы басқа адамдармен қарым-қатынаста болуға үйрету.

  Баланы жиі дүкенге, не болмаса өзіңіздің достарыңызға,көршілерге жіберіп тұрыңыз.

  Балаңыздың құрбысы ретінде сөйлесіңіз.

  Баламен ашық сөйлесіңіз. Орындалмайтын уәде бермеңіз.

**Егер балаңыз өте жоғары қозғалыста болса.**

Қандай болса балаңыз сол күйінде жақсы көріңіз.

Күн тәртібін қатаң ұстаныңыздар.

Баланың шошақайлығын шектеп отырыңыз.

Мақсатты қозғалыста белсенділігін ойын арқылы ұйымдастырыңыз. Ойыныңыз мән-мағыналы болуы қажет.

Баланы мадақтап отыру қажет.

Мазасыз, шошақай достармен ойнаудан шектеңіз.

Үйіңізге көп қонақ шақырмауға тырысыңыз, өзіңізбен бірге шулы жерге баланы алып бармаңыз.

Баланы мақтап отырыңыз, егер бала мақтауға тұрар болса, жетістігін марапаттаңыз. Сонда балада өзіне деген сенім күші пайда бола бастайды.

Ұстамды, салмақты, жұмсақ сөйлесіңіз.

Шыдамды болуды үйретіңіз.

Сіздің балаңызға қатысты түсініспеушілікті тоқтатуға тырысыңыз.

Балаңызды жазалау мен мақтауда асықпаңыз. Ұрысарда дөрекілік танытпай, алаңдаушылық пен эмоциялды болыңыз.

Бұндай баланы қозғалыссыз қозғалтпай ғана жазалаңыз.

Тәртібін қадағалаңыз.